 Barthez alikaa benchi kwenye mchezo dhidi ya Kagera Sugar ambao Yanga walishinda kwa mabao 2-0 na Pondamali anatetea uamuzi wa kumpumzisha kipa wake huyo chaguo la kwanza.“Ikumbukwe kuwa Dida ashawahi kuwa chaguo langu la kwanza hapa, na sasa Barthez, hivyo wote ni makipa wawili bora nchini kwa sasa na kila mmoja anastahili kupata nafasi ya kuanza kwenye kikosi cha kwanza,”alisema Pondamali.Kipa huyo wa zamani wa Yanga na Pan Africans alisema anachagua kipa wa kuanza kwa kushirikiana na kocha wa timu hiyo, Hans van Pluijm na hilo linatokana na hali yao kimchezo kwenye mazoezi ya timu hiyo.“Hakuna cha ajabu hapa, nilichokifanya ni cha kawaida kabisa, lakini pia inatoa muda wa mmoja wao kupumzika na kujiandaa kikamilifu kwa mechi nyingine, hakuna jipya katika hilo,” alisema Pondamali.